
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 985 

30 Νοεμβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ κλί ΕΓΚΡΙΣΕΙΣ 

Συμπλήρωση της ΔΙΔΚ/Φ.38.2/30582/3.11.1994 
απόφασης για τη Συγκρότηση Επιτροπής Παραλα¬ 
βής «Υλικών και Εργασιών του Ανώτατου Συμβου¬ 
λίου Εκλογής Προσωπικού». 1 

Δυνατότητα υποβολής προεκτυπωμένων με μηχανο¬ 
γραφικό μέσα φορολογικών εντύπων, τα οποία συ¬ 
νυποβάλλονται με τις δηλώσεις φορολογίας εισοδή¬ 
ματος φυσικών και νομικών, προσώπων. 2 

Επιτόκιο χορηγουμένων δανείων σε υπαλλήλους του 


Κατανομή θέσεων διοικητικού προσωπικού και ειδικού 
τεχνικού προσωπικού στα ΤΕΙ Ηπείρου, Κοζάνης και 

Πάτρας. 4 

Τροποποίηση της 22450/19.7,85 Υπουργικής Απόφα¬ 
σης «Περί συστάσεως και συγκροτήσεως Επιτρο¬ 
πών Παγκοσμίου Πρωταθλήματος Κλασσικού Αθλη¬ 
τισμού ΑΘΗΝΑ 97». 5 

Διαδικασία έγκρισης προτάσεων ένταξης Μικρομε- 
σαίων Μεταποιητικών Επιχειρήσεων στο Επιχειρη¬ 
σιακό Πρόγραμμα Βιομηχανίας του Κ.Π.Ι. 1994- 

1999. 6 

Σύσταση όμιγοϋς κοινοτικής επιχείρησης Κοινότητας 
Μηλίνας Ν. Μαγνησίας με την επωνυμία «Πολιτιστι¬ 
κός Αθλητικός Οργανισμός Μηλίνας» . 7 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας του Δήμου Ροδόπολης Ν. Σερ¬ 
ρών . 8 

Σύσταση αμιγούς Κοινοτικής Επιχείρησης Αγροτικής 

Ανάπτυξης Πορταριάς Ν. Χαλκιδικής . 9 

Σύσταση αμιγούς Κοινοτικής Επιχείρησης «Τουριστι¬ 
κής Ανάπτυξης και κατασκευών» Σόρτης Ν. Χαλκιδι¬ 
κής . 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις Δ10/Α/45317/2967/ 
26.10.95, ΔΙΟ/Α/46145/3036/2.11.95 αποφά¬ 
σεις του Υπουργού Μεταφορών και Επικοινωνιών . 11 
Διόρθωση σφάλματος στη 213.7/77907 απόφαση που 
αφορά τα τιμολόγια των τηλεφ. κατολόγων.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. ΔΙΔΚ/Φ.38/2/29111 (1) 

Συμπλήρωση της ΔΙΔΚ/Φ.38.2/30582/3.11.1994 από¬ 
φασης για τη Συγκρότηση Επιτροπής Παραλαβής «Υλι¬ 
κών και Εργασιών του Ανωτάτου Συμβουλίου Εκλογής 

Προσωπικού». 

Ο ΥΠΟΥΡΓΟΣ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του αρθρ. 40 του Ν. 2000/91 (ΦΕΚ 206/Α /91) «Για 
την αποκρατικοποίηση απλούστευσης των διαδικασιών 
εκκαθάρισης, ενισχύσεως των κανόνων ανταγωνισμού και 
άλλες διατάξεις» 

β) του αρθρ. 10 του Ν. 2286/95 (ΦΕΚ 19/Α795) «Προ¬ 
μήθειες του δημόσιου τομέα και ρυθμίσεις συναφών θε¬ 
μάτων» 

γ) του αρθρ. 27 του Ν. 2081/1992 {ΦΕΚ 154/Α792), με 
το οποίο προστέθηκε άρθρο 29Α του Ν. 1558/85. 

2. Την αριθμ. Φ.1/2/14576/23.5.1994 (ΦΕΚ 388/Β7 
1994) Υπουργική Απόφαση «Μεταβίβαση αρμοδιοτήτων» 
με την οποία προστέθηκε άρθρο 11Α στη ΔΙΔΚ/Φ.7.1/ 
40828/30.11.1990 (ΦΕΚ 760/Β790) εξουσιοδοτική 
απόφαση «Μεταβίβαση αρμοδιοτήτων στο Γενικό Γραμ¬ 
ματέα κ.λπ.». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη αε βάρος του Κρατικού Προϋπο¬ 
λογισμού. 

4. Τη ΔΙΔΚ/Φ.38.2/30582/3.11.1994 απόφασή μας 
«Συγκρότηση Επιτροπής Παραλαβής» (ΦΕΚ 843/Β7 
11,11.1994), αποφασίζουμε: 

1. Συμπληρώνουμε τη ΔΙΔΚ/Φ.38.2/30582/3.11.1994 
απόφασή μας και ορίζουμε να μετέχουν στην Επιτροπή 
Παραλαβής Υλικών και Εργασιών του Ανώτατου Συμβου¬ 
λίου Επιλογής Προσωπικού, ως ειδικά μέλη, όταν πρόκει¬ 
ται για παραλαβή ειδών εξοπλισμού πληροφορικής, ανα¬ 
λώσιμων και μη, καθώς και εργασιών Η/Υ, δύο (2) υπάλλη¬ 
λοι της Γενικής Γραμματείας Δημόσιας Διοίκησης του 
ΥΠ.ΕΣ.Δ.Δ.Α. με τους αναπληρωτές τους, μόνιμοι ή με 
σχέση εργασίας Ιδιωτικού Δικαίου αορίστου χρόνου, εξει- 
δικευμένοι σε θέματα Πληροφορικής. 



















12668 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Κατά τα λοιπά ισχύει η προηγούμενη απόφασή μας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 22 Νοεμβρίου 1995 

Με εντολή Υπουργού 
Ο Προϊστάμενος της Γενικής Διεύθυνσης 
Διοικητικής Υποστήριξης 
ΙΩΑΝΝΗΣ ΒΑΣΙΛΟΠΟΥΛΟΣ 

-ί- 

Αριθ. 1120810/2760/Α 0012 ΠΟΛ. 1295 (2) 

Δυνατότητα υποβολής προεκτυπωμένων με μηχανογρα¬ 
φικά μέσα φορολογικών εντύπων, τα οποία συνυπο¬ 
βάλλονται με τις δηλώσεις φορολογίας εισοδήματος 
φυσικών και νομικών προσώπων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Εχοντας υπόψη: 

1. Τις διατάξεις του Ν. 2238/1994 «Περί φορολογίας ει¬ 
σοδήματος". 

2. Την ανάγκη διευκόλυνσης των υποκειμένων στο 
φόρο για την υποβολή των δηλώσεων φορολογίας εισοδή¬ 
ματος φυσικών και νομικών προσώπων. 

3. Το 4008181/979/0030/26.10.1995 έγγραφο της 
Διεύθύνσης Εφαρμογών Η/Υ του ΚΕ.Π.Υ.Ο. με το οποίο 
εκφράζεται η άποψή της επί του θέματος. 

4. Την 1026431/268/0006Α72.3.1994 (ΦΕΚ 1548 ) 
κοινή απόφαση του Πρωθυπουργού και του Υπουργού Οι¬ 
κονομικών, με την οποία εκχωρούνται αρμοδιότητες 
στους Υφυπουργούς Οικονομικών. 

5. Το γεγονός ότι η παρούσα απόφαση δεν προκαλε! 
δαπάνη στον Κρατικό Προϋπολογισμό, αποφασίζουμε: 

Αρθρο 1 

Εγκρίνουμε όπως: 

1. Τα έντυπα: 

α) Αναλυτική κατάσταση για τα μισθώματα ακινήτων 
(Ε2), 

β) Αναλυτικά στοιχεία φορολογίας εισοδήματος (Ε3), 
γ) Αναλυτικά στοιχεία φορολογίας εισοδήματος (Ε4), 
δ) Δήλωση φορολογίας εισοδήματος Ο.Ε., Ε.Ε., κ.τ.λ. 
(Ε5), 

ε) Οριστική δήλωση (Ε7) ή {<0-01.015), 
στ) Αναλυτικά στοιχεία τεκμαρτού εισοδήματος από 
ιδιοκατοίκηση (Ε8), 
ζ) Δήλωση στοιχείων ακινήτων (Ε9), 
η) Αναλυτικά στοιχεία προσδιορισμού καθαρού εισοδή¬ 
ματος με βάση τα αντικειμενικά κριτήρια για εμπορικές 
επιχειρήσεις (Ε10) και 

θ) Αναλυτικά στοιχεία προσδιορισμού καθαρού εισοδή¬ 
ματος με βάση τα αντικειμενικά κριτήρια για την ατομική ή 
εταιρική άσκηση ελευθερίων επαγγελμάτων (Ε11) 

υποβάλλονται σε προεκτυπωμένα έντυπα από τους 
υποκείμενους που έχουν τη δυνατότητα προεκτύπωσής 
τους με τα μηχανογραφικά μέσα που διαθέτουν, με την 
προϋπόθεση ότι τα υπόψη έντυπα (ιδιωτικής εκτύπωσης) 
πληρούν τις προδιαγραφές που ορίζονται κάθε φορά με 
τις σχετικές αποφάσεις του Υπουργού Οικονομικών, με 
τις οποίες καθορίζεται ο τύπος και το περιεχόμενο των 
εντύπων που η Υπηρεσία εκτυπώνει (πληρότητα πληρο¬ 
φοριών, κωδικοποίηση, χρωματισμό, διαστάσεις κ.λπ.). 

2. Για τη διευκόλυνση της συμπλήρωσης των ως άνω 


εντύπων με μηχανογραφικά μέσα, σε περίπτωση χρήσης 
συνεχόμενων μηχανογραφικών εντύπων επιτρέπεται η 
εκτύπωση των σελίδων στη μια όψη του χάρτου και η διά¬ 
ταξή τους κατά τη φορά του εντύπου, καθώς και η από¬ 
κλιση του μήκους της σελίδας μέχρι δύο εκατοστά + από 
το κανονικό μήκος αυτής. 

Αρθρο 2 

Η απόφαση αυτή, που ισχύει από την έκδοσή της, να δη- 
μοσιευθεί στην Εφημερίδα της Κυβερνήσεως. 

Αθήνα, 16 Νοεμβρίου 1995 

Ο ΥΦΥΠΟΥΡΓΟΙ 

ΑΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. 192205 (3) 

Επιτόκιο χορηγουμένων δανείων σε υπαλλήλους του 

ΟΕΚ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 18 του Ν. 2224/94 (ΦΕΚ 112/Α794). 

β) Του Ν.Δ. 2963/1954 (ΦΕΚ 195/Α754). 

γ) Του άρθρου 17 του Ν. 435/76 (ΦΕΚ 251/Α776), 
όπως συμπληρώθηκε με το άρθρο 9 του Ν. 678/77 (ΦΕΚ 
246/Α777). 

2. Την πράξη του Διοικητή της Τράπεζας της Ελλάδος 
αριθ. 2329/19,9,94 (ΦΕΚ 158/Α727.9.94). 

3. Την απόφασή μας αριθ. 190090/1.9.95 (ΦΕΚ 703/ 
Β794). 

4. Το έγγραφο αριθ. 30315/996/31.10.95 του ΟΕΚ. 

5. Το γεγονός ότι δεν προκαλείται δαπάνη σε βάρος του 
προϋπολογισμού του Οργανισμού Εργατικής Κατοικίας, 
αποφασίζουμε: 

Εγκρίνουμε την απόφαση του Δ/κού Συμβουλίου του 
Οργανισμού Εργατικής Κατοικίας, που έλαβε κατά τη συ¬ 
νεδρίαση αριθ. 69/95 και ορίζουμε το επιτόκιο των χορη¬ 
γουμένων απλών εντόκων δανείων, από τον Οργανισμό 
Εργατικής Κατοικίας στους υπαλλήλους του στο 75% του 
επιτοκίου των εντόκων γραμματίων του Δημοσίου ετήσιας 
διάρκειας στρογγυλοποιημένο προς τα κάτω στην αμέσως 
πλησιέστερη μισή ή ακέραια μονάδα, που ισχύει κατά την 
ημέρα λήψης της σχετικής απόφασης του Δ.Σ. 

Το επιτόκιο αυτό ισχύει για τα χορηγούμενα στο εξής 
δάνεια μέχρι του ύψους των πέντε (5) μηνιαίων αποδοχών 
κατ' ανώτατο όριο. 

Η απόφασή μας αριθ. 190090/1.9.94 καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 1995 

οΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Ε5/2893 

Κατανομή θέσεων διοικητικού προσωπικού και ειδικού τε¬ 
χνικού προσωπικού στα ΤΕΙ Ηπείρου, Κοζάνης και Πά¬ 
τρας. 

0 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Εχοντας υπόψη: 

1. Τις διατάξεις του άρθρου 23 παρ. 2 του Ν. 1404/ 
1983 (ΦΕΚ173 τ. Α') «Δομή και λειτουργία των Τεχνολογι- 
κών Εκπαιδευτικών Ιδρυμάτων». 

2. Τις διατάξεις του Π.Δ. 178/95 (ΦΕΚ 94/95 τ.Α) 
«Ίδρυση παραρτημάτων και τμημάτων τεχνολογικών εκ¬ 
παιδευτικών ιδρυμάτων (ΤΕΙ) και ρύθμιση θεμάτων οργά¬ 
νωσης και λειτουργίας τους», απ οφασίζου με: 

Οι οργανικές θέσεις του διοικητικού προσωπικού (ΔΠ) 
και του ειδικού τεχνικού προσωπικού (Ε.Τ.Π.) των ΤΕΙ 
Ηπείρου, Κοζάνης και Πάτρας που υφίστανται κατά τη δη¬ 
μοσίευση του Π.Δ. 178/1995 (ΦΕΚ 94/95 τ.Α) καθώς και 
αυτές που συστάθηκαν με το άρθρο 3 του Π.Δ. αυτού κα- 
τανέμονται και ανακατανέμονται στα ΤΕΙ Ηπείρου, Κοζά¬ 
νης και Πάτρας κατά κατηγορία και κλάδο ως ακολού¬ 
θως: 

α) ΤΕΙ Ηπείρου 

Κλάδος Γενικών Γραμματέων "* 


ΚΑΤΗΓΟΡΙΑ ΠΕ 
Κλάδος ΠΕ 

Διοικητικός - Οικονομικός 

Πληροφορικής 

Πατρών 

ΚΑΤΗΓΟΡΙΑ ΤΕ 
Κλάδος ΤΕ 

Διοικητικός - Οικονομικός 
Νοσηλευτικής 
Κλάδος ΤΕ 

Τεχνολογικών Εφαρμογών 
Βιβλιοθηκονομίας 
Πληροφορικής 
ΚΑΤΗΓΟΡΙΑ ΔΕ 
Κλάδος ΔΕ 

Διοικητικός - Λογιστικός 
Δακτυλογράφων 
Τηλεφωνητών 
Τεχνικών 

Ανθοκομίας - Κηπουρικής 
ΚΑΤΗΓΟΡΙΑ ΥΕ 
Κλάδος ΥΕ 
Καθαριστριών 
Βοηθητικό Προσωπικό 
Κλάδος νυκτοφύλακες 
Ε.Τ.Π. 

β) ΤΕΙ Κοζάνης 
Κλάδος Γενικών Γ ραμματέων 


3 

1 

1 


7 

1 

1 

1 

2 


10 

3 

2 

8 

1 


10 

6 

4 

11 

1 


ΚΑΤΗΓΟΡΙΑ ΠΕ 
Κλάδος ΠΕ 

Διοικητικός - Οικονομικός 

Πληροφορικής 

Ιατρών 

ΚΑΤΗΓΟΡΙΑ ΤΕ 
Κλάδος ΤΕ 
Νοσηλευτικής 
Πληροφορικής 


Τεχνολογίας Γεωπονίας 
Βιβλιοθηκονομίας 
Διοικητικός Λογιστικός 
ΚΑΤΗΓΟΡΙΑ ΔΕ 
Κλάδος ΔΕ 

Διοικητικός - Λογιστικός 

Δακτυλογράφων 

Τηλεφωνητών 

Τεχνικού 

Ανθοκομίας 

ΚΑΤΗΓΟΡΙΑ ΥΕ 

Κλάδος ΥΕ 

Βοηθητικού Προσωπικού 

Καθαριότητας 

Νυκτοφυλάκων 

Σταυλιτών 

Ε.Τ.Π. 

γ) ΤΕΙ Πάτρας 

Κλάδος Γενικών Γ ραμματέων 
ΚΑΤΗΓΟΡΙΑ ΠΕ 
Κλάδος ΠΕ 

Διοικητικός - Λογιστικός 
Ιατρών 

Πληροφορικής 
ΚΑΤΗΓΟΡΙΑ ΤΕ 
Κλάδος ΤΕ 

Διοικητικός Λογιστικός 
Νοσηλευτικής 
Τεχν. Εφαρμογών 
Βιβλιοθηκονομίας 
Πληροφορικής 
ΚΑΤΗΓΟΡΙΑ ΔΕ 


5 

2 

16 


27 

4 

2 

14 

2 


9 

19 

6 

4 

41 

1 


13 

1 

3 


22 

3 

3 

4 
1 


Κλάδος ΔΕ 

Διοικητικός - Λογιστικός 
Δακτυλογράφων-Στεν/φων 
Τηλεφωνητών 
Τεχνικών 

Ανθοκομίας-κηπουρικής 

Χειριστών μηχανημάτων αναπαραγωγής 


ΚΑΤΗΓΟΡΙΑ ΥΕ 
Κλάδος ΥΕ 

Βοηθητικού Προσωπικού 15 

Προσωπικού Καθαριότητας 1 8 

Νυκτοφυλάκων 7 

Ε.Τ.Π. 68 

Σημειώνουμε ότι από τις διατάξεις της απόφασης αυτής 
δεν προκαλεΐται δαπάνη σε βάρος του κρατικού προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Νοεμβρίου 1995 


Ο ΥΠΟΥΡΓΟΣ 

Γ.Λ. ΠΑΠΑΝΔΡΕΟΥ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 32872 (5) 

Τροποποίηση της 22450/19.7.85 Υπουργικής Απόφασης 
«Περί συστάσεως και συγκροτήσεως Επιτροπών Πα¬ 
γκοσμίου Πρωταθλήματος Κλασσικού Αθλητισμού 
ΑΘΗΝΑ 97». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιν τις διατάξεις: 

α> Του ΑΝ 397/1968 «Περί επανασυστάσεως της Γ,Γ.Α. 
και των αρμοδιοτήτων αυτής». 

β) Του Π.Δ. 77/1985 «Περί Οργανισμού της Γ.Γ.Α.». 

γ) Του Ν. 75/1975 «Περί Οργανώσεως του Εξωσχολι¬ 
κού Αθλητισμού κ,λπ.», όπως έχει τροποποιηθεί. 

δ) Του Ν. 1588/1985 «Κυβέρνηση και Κυβερνητικά 
Όργανα». 

ε) ΤουΝ. 1646/1986 «Περί καταστολής της βίας στους 
αθλητικούς χώρους». 

σι) Του Ν. 1351/1983 όπως τροποποιήθηκε με το Ν, 
1566/1985 «Δομή και Λειτουργία της Πρωτοβάθμιας και 
Δευτεροβάθμιας Εκπαίδευσης κ.λπ.» (άρθρο 63 παρ. 5). 

ζ) Της υπ’ αριθ. 54567/22.10.1993 (ΦΕΚ 830/Β7 
22.1.0.1993} αποφάσεως του Πρωθυπουργού και Υπουρ¬ 
γού Πολιτισμού περί αναθέσεως αρμοδιοτήτων στον Υφυ¬ 
πουργό Πολιτισμού Γεώργιο Λιάνη». 

η) Την υπ’ αριθμ. 22450/19.7.1995 απόφαση του 
Υπουργού Πολιτισμού (ΦΕΚ Β' 672/31.7.1995). 

2. Την απόφαση της Παγκόσμιας Ομοσπονδίας Κλασσι¬ 
κού Αθλητισμού με την οποία ανατέθηκε στον ΣΕΓΑΣ η 
διοργάνωση του Παγκοσμίου Πρωταθλήματος Κλασσικού 
Αθλητισμού ΑΘΗΝΑ 1997. 

3. Την ανάγκη εκδόσεως των απαραιτήτων διοικητικών 
πράξεων και λήψεως αποφάσεων για την οργάνωση και 
διεξαγωγή των αγώνων και των συναφών προς αυτούς εκ¬ 
δηλώσεων. 

4. Το γεγονός της αλλαγής των προσώπων που ασκούν 
καθήκοντα Υπουργών, Γενικών Γραμματέων Υπουργείων 
και Προέδρων Οργανισμών. 

5. Την ανάγκη συγκροτήσεως των Επιτροπών που προ¬ 
βλέπει η υπ' αριθ. 22450/19.7.1995 απόφαση του 
Υπουργού Πολιτισμού. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Τροποποιείται η υπ’ αριθ, 22450/19.7.1995 απόφαση 
του Υπουργού Πολιτισμού (ΦΕΚ Β' 672/31.7.1995). 

1. Μετά την παράγραφο Β της υπ’ αριθμ. 22450/ 
19.7.95 αποφάσεως του Υπουργού Πολιτισμού (ΦΕΚ Β’ 
672/31.7.1995) προστίθεται παράγραφος Βα που έχει ως 
εξής; 

«Στους σκοπούς της Εθνικής Επιτροπής Παγκοσμίου 
Πρωταθλήματος Κλασσικού Αθλητισμού "ΑΘΗΝΑ 97" συ- 
μπεριλαμβάνεται επίσης και η προώθηση ανάθεσης στη 
χώρα μας της διοργάνωσης Ολυμπιακών Αγώνων. Ο συ¬ 
ντονισμός εκπόνησης της σχετικής πρότασης ανατίθεται 
στον αρχιτέκτονα Πέτρο Συναδινό. Προς τον σκοπό αυτόν 
η Εθνική Επιτροπή μπορεί να συστήνει υποεπιτροπές και 
να προσδιορίζει το έργο αυτών καθώς επίσης και να ανα¬ 
θέτει στην Εκτελεστική Επιτροπή την παροχή της ανα¬ 
γκαίας συνδρομής για την εκπόνηση της πρότασης». 

2. Αντικαθίστανται τα μέλη της Εθνικής Επιτροπής 
Ευάγγελος Βενιζέλος, Κ. Πολιτόπουλος, Νικ. Ζαμπουνί- 
δης από τους Τηλέμαχο Χυτήρη, Υπουργό Τύπου και 


ΜΜΕ, Γ εώργιο Μουτσόπουλο, Γ ενικό Γ ραμματέα Υπουρ¬ 
γείου Υγείας και Πρόνοιας, Ευάγγελο Σαβράμη, Πρόεδρο 
ΟΠΑΠ. 

3. Ορίζονται μέλη της Εθνικής Επιτροπής η βουλευτής 
Ν.Δ. Φάνη Πάλλη - Πετραλιά και ο βουλευτής Ευάγγελος 
Μεϊμαράκης και ο Ιωάννης Παπαδογιαννάκης. 

4. Τα μέλη της Εθνικής Επιτροπής Υπουργοί, Γενικοί 
Γραμματείς Υπουργείων και Πρόεδροι Οργανισμών μετέ¬ 
χουν στην Επιτροπή κατά τη διάρκεια κατοχής των αντι¬ 
στοίχων αξιωμάτων, αντικαθιστάμενοι, αυτοδικαίως, μετά 
την λήξη αυτής, από τους εκάστοτε φορείς των αξιωμάτων 
αυτών. 

5. Συγκροτείται Τριμελής Ελεγκτική Επιτροπή αποτε- 
λουμένη από τους: 

1) Ράπτη Απόστολο. 

2) Κωνσταντοπούλου Ιωάννα 

3) Μαγκλάρα Λουκά 

η οποία θα λειτουργεί παρά τη Εθνική Επιτροπή και στα 
πλαίσια της εποπτείας που ασκεί αυτή θα έχει ως έργο την 
παρακολούθηση της οικονομικής δίαχειρίσεως της Εκτε¬ 
λεστικής Επιτροπής και της Οργανωτικής Επιτροπής. 

6. Συγκροτείται Νομική Επιτροπή αποτελούμενη από 
τους: 

1) Κάρμη Ιωάννη 

2) Εμμανουήλ Αναστάσιο 

3) Κουτσιμπού Ελένη 

4) Πουλάκο Κωνσταντίνο 

5) Νταφούλη Δημήτριο 

προς υποστήριξη του έργου των Επιτροπών και παροχή 
συμβουλών για την νομότυπη λειτουργία αυτών. 

7. Η αποζημίωση των μελών της Ελεγκτικής Επιτροπής 
και της Νομικής Επιτροπής θα καθορισθεί με απόφαση 
της Εθνικής Επιτροπής. 

Η παρούσα απόφαση να δημοσιευθεί στην Εφημερίδα 
της Κυβερνήσεως, 

Αθήνα, 16 Νοεμβρίου 1995 

Ο ΥΦΥΠΟΥΡΓΟΙ 

ΓΕΩΡΓΙΟΣ ΛΙΑΝΗΣ 
-♦- 

Αριθ. ΟΙΚ/21366/384 (6) 

Διαδικασία έγκρισης προτάσεων ένταξης Μικρομεσαίων 

Μεταποιητικών Επιχειρήσεων στο Επιχειρησιακό Πρό¬ 
γραμμα Βιομηχανίας του Κ.Π.Σ. 1994-1Θ99. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΠΑΣ 

Έχοντας υπόψη: 

1. Τις διατάξεις: 

α. Του Ν. 707/1977 (ΦΕΚ 273/Α721.9.77) όπως έχουν 
τροποποιηθεί μ' αυτές του Ν. 1472/1984 (ΦΕΚ 112/Α / 
84) και ισχύουν σήμερα. 

β. Του Ν. 2359/1995 (ΦΕΚ 241 /Α721.11.1995) «Εξυ¬ 
γίανση της Ελληνικής Τράπεζας Βιομηχανικής Αναπτύ- 
ξεως» και ειδικότερα του άρθρου 8 του νόμου αυτού. 

2. Τις σχετικές με τον ΕΟΜΜΕΧ δράσεις του Ε.Π.Β. 

3. Την ανάγκη υλοποίησης του Επιχειρησιακού Προ¬ 
γράμματος Βιομηχανίας. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού πέραν των προβλεπομένων στο Πρόγραμμα Δη- 

μοσίων Επενδύσεων. 

5. ΤηνΔ15/Φ19/19148/22.9.85 Απόφαση του Πρωθυ¬ 
πουργού και του Υπουργού ΒΕΤ για ανάθεση αρμοδιοτή¬ 
των στον Υφυπουργό ΒΕΤ, Κων/νο Βρεττό (ΦΕΚ 821/Β / 
25.9.95). 

6. Την απόφαση του Δ.Σ. του ΕΟΜΜΕΧ με αριθμό Α 
της αριθμ. 450/1.11.95 συνεδρίασης αυτού και την επι- 
συναπτόμενη 1 απόφαση της αριθμ. 450/1.11.95 Συνε¬ 
δρίασης του Δ.Σ. του ΕΟΜΜΕΧ που έχουν σταλεί σε απά¬ 
ντηση του αριθμ. 308/31.10.1995 εγγράφου του Υφυ¬ 
πουργού ΒΕΤ και ειδικότερα έχοντας λάβει γνώση της 
προτεινόμενης συμπλήρωσης του ιδρυτικού νόμου, του 
ΕΟΜΜΕΧ στο άρθρο 6 αυτού που εισηγείται ο Γεν. Δ/ντής 
και έχει αποφασίσει το Δ.Σ. του Οργανισμού, αποφασί¬ 
ζουμε: 

Άρθρο Ιο 

Οι προτάσεις για ένταξη ή μη των Μικρομεσαίων Μετα¬ 
ποιητικών - Βιοτεχνικών Επιχειρήσεων σιο Επιχειρησιακό 
Πρόγραμμα Βιομηχανίας του Κοινοτικού Πλαισίου Στήρι¬ 
ξης 1994-1999, μετά την αξιολόγησή τους από την αρμό¬ 
δια Γνωμοδοτική Επιτροπή, εγκρίνονται από τον Διευθυ¬ 
ντή της οικείας Περιφερειακής Διεύθυνσης του ΕΟΜΜΕΧ 
και μόνον όταν πρόκειται για θέματα των Περιφερειών Ατ¬ 
τικής, Βορείου και Νοτίου Αιγαίου εγκρίνονται από τον 
Διευθυντή της αρμόδιας Διεύθυνσης των Κεντρικών Υπη¬ 
ρεσιών του Οργανισμού. 

Ο αρμόδιος Διευθυντής πριν από την υπογραφή της 
απόφασης για έγκριση ή μη της πρότασης, ενημερώνει τον 
Γενικό Διευθυντή του ΕΟΜΜΕΧ για τις γνωμοδοτήσεις 
των Γνωμοδοτικών Επιτροπών και τις δικές του αποφά¬ 
σεις. Ο Γενικός Διευθυντής δύναται εντός δέκα (10) ημε¬ 
ρών να προτείνει την εισαγωγή ενός ή περισσοτέρων θε¬ 
μάτων στο Διοικητικό Συμβούλιο του Οργανισμού, αν κρί¬ 
νει ότι είναι ιδιαιτέρως σημαντικό. Το Διοικητικό Συμβού¬ 
λιο αποφασίζει και ενημερώνει τον αρμόδιο Δ/ντή εντός 
των αμέσως επομένων δεκαπέντε (15) ημερών, άλλως τε- 
κμαίρεται συναίνεσή του. 

Άρθρο 2ο 

1. Η απόφαση αυτή να δημοσιευθεί στην Εφημερίδα της 
Κυβερνήσεως. 

2. Η ισχύς της απόφασης αυτής αρχίζει από την ημερο¬ 
μηνία δημοσίευσής της στην Εφημερίδα της Κυβερνή¬ 
σεως. 

Αθήνα, 22 Νοεμβρίου 1995 

0 ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΒΡΕΤΤΟΣ 

-♦- 

Αριθ. 16324 (7) 

Σύσταση αμιγούς κοινοτικής επιχείρησης Κοινότητας Μη- 
λϊνας Ν. Μαγνησίας με την επωνυμία «Πολιτιστικός 
Αθλητικός Οργανισμός Μηλίνας». 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 260 - 267. 270, 274 του 
Π.Δ. 323/89 «Δημοτικός και Κοινοτικός Κώδικας». 

2. Την αριθ. 22/95 απόφαση του Κοινοτικού Συμβου¬ 
λίου Μηλίνας, καθώς επίσης και την οικονομοτεχνική με¬ 
λέτη της υπό σύσταση κοινοτικής επιχείρησης. 

3. Την αριθ. 1356/ 10 .5.95 αξιολόγηση της οικονομοτε¬ 
χνικής μελέτης της Δ/νσης Προγραμματισμού και Ανάπτυ¬ 


ξης της Νομαρχιακής Αυτ/σης Μβγνηοίος. 

4. Την αριθ. 373/14.3.95 απόφαση της Περιφέρειας 
Θεσσαλίας περί ορισμού αναπληρωτή Περιφ/κού Δ/ντή 
Μαγνησίας, αποφασίζουμε: 

Συνιστάται στην Κοινότητα Μηλίνας Μαγνησίας Κοινο¬ 
τική επιχείρηση με την επωνυμία «Πολιτιστικός Οργανι¬ 
σμός Μηλίνος», ως ίδιο νομικό πρόσωπο ιδιωτικού δι¬ 
καίου, το οποίο διέπεται από τις διατάξεις των άρθρων 
260-267, 270, 274 του Π.Δ. 323/89 (Δημοτικός και Κοι¬ 
νοτικός Κώδικας)., 

Σκοπός της επιχείρησης είναι η αθλητική και πολιτιστική 
ανάπτυξη των κατοίκων της περιοχής. 

Ειδικότεροι σκοποί είναι: 

Η διατήρηση, ανάπτυξη και διάδοση του Αθλητισμού. Η 
προβολή και διάδοση του Αθλητικού ιδιεώδους. 

Η διοργάνωση αθλητικών αγώνων και άλλων αθλητικών 
δραστηριοτήτων. 

Η ανάπτυξη της συνεργασίας με τους αθλητικούς φο¬ 
ρείς και ΟΤΑ εσωτερικού και εξωτερικού. 

Η συμπλήρωση της υπάρχουσας πολιτιστικής υποδομής 
και η διεύρυνση των πολιτιστικών δραστηριοτήτων. 

Η διάδοση και ανάπτυξη της καλλιτεχνικής παιδείας. 

Η στήριξη και διάδοση του παραδοσιακού πολιτισμού 
και της σύγχρονης καλλιτεχνικής και πνευματικής δη¬ 
μιουργίας. 

Η προβολή, ανάπτυξη και διάδοση των τεχνών, με την 
διοργάνωση, παραγωγή και παρουσίαση πολιτιστικών εκ¬ 
δηλώσεων, καθώς και άλλων ψυχαγωγικών δραστηριοτή¬ 
των. 

Η ανάπτυξη της συνεργασίας με όλους τους πολιτιστι¬ 
κούς φορείς της κοινότητας και της ευρύτερης περιοχής 
του Ν. Πηλίου. 

Η επιχείρηση θα διοικείται από πενταμελές (5) Διοικη¬ 
τικό Συμβούλιο που τα μέλη του μαζί με τους αναπληρω¬ 
τές τους ορίζονται από το Κοινοτικό Συμβούλιο. 

Από τα μέλη αυτά δύο (2) είναι αιρετοί εκπρόσωποι της 
Κοινότητας Μηλίνας (κοινοτικοί σύμβουλοι) ένας (1) είναι 
εκπρόσωπος φορέα της περιοχής και δύο (2) είναι δημό¬ 
τες ή κάτοικοι Μηλίνας που έχουν πείρα και γνώσεις σχετι¬ 
κές με το αντικείμενο της επιχείρησης. 

Ο Πρόεδρος και Αντιπρόεδρος του Δ.Σ. ορίζονται με 
απόφαση του Κοινοτικού Συμβουλίου. 

Η θητεία του Δ.Σ. ακολουθεί την θητεία της κοινοτικής 

αρχής- 

Η διάρκεια της επιχ/σης ορίζεται για χρονικό διάστημα 
είκοσι (20) ετών από την δημοσίευση της απόφασης στην 
Εφημερίδα της Κυβερνήσεως. 

Έδρα της επιχείρησης είναι η Κοινότητα Μηλίνας. 

Η Κοινότητα διαθέτει στην επιχείρηση χρηματικό ποσό 
1,000.000 δραχμών ως αρχικό κεφάλαιό της. 

Επίσης παραχωρεί κατά χρήση στην επιχείρηση γρα¬ 
φείο στο ισόγειο του κοινοτικού καταστήματος, καθώς και 
κοινοτική έκταση επτό (7) στρεμμάτων στην περιοχή 
Μαύρη Πέτρα και γενικά όλους τους απαραίτητους χώ¬ 
ρους για την άσκηση της δραστηριάτητάς της και οι πρό¬ 
σοδοι απά την κινητή και ακίνητη περιουσία της, δάνεια, 
δωρεές, κληρονομιές, εισφορές και λοιπές επιχορηγή¬ 
σεις. 

Η επιχείρηση διαλύεται: 

Με απόφαση του Κοινοτικού Συμβουλίου με την από¬ 
λυτη πλειοψηφία των μελών του και απόφαση του Περιφε¬ 
ρειακού Δ/ντή. 

Όταν λήξει χωρίς να παραταθεί η διάρκειά της. 

Σε περίπτωση πτώχευσης. 

Την διάλυση της επιχείρησης ακολουθεί η εκκαθάριση. 

Η συγκρότηση, η λειτουργία, οι αρμοδιότητες των οργά¬ 
νων διοίκησης, η οργάνωση, η λειτουργία, η διαχείριση και 
η εποπτεία της επιχείρησης διέπονται από τις σχετικές με 
τις δημοτικές και κοινοτικές επιχειρήσεις διατάξεις του 
Π.Δ. 323/89. 

Η επιχείρηση εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και όταν αυ¬ 
τός είναι απών ή κωλύεται από τον Αντιπρόεδρο. 

Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας Μηλίνας ύψους 
1.000.000 δραχμών. Για την δαπάνη αυτή έχει γραφεί 
σχετική πίστωση στον προϋπολογισμό της Κοινότητας 
έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 25 Οκτωβρίου 1995 
Ο Περιφερειακός Διευθυντής 
ΑΘΑΝ.ΓΚΑΡΑΓΚΑΝΗΣ 

-*- 

Αριθ. 12785 (8) 

Τροποποίηση και προσαρμογή του Οργανισμού Εσωτερι¬ 
κής Υπηρεσίας του Δήμου Ροδόπολης Ν. Σερρών. 

Ο ΠΕΡΙΦ. Δ/ΝΤΗΣ Ν. ΣΕΡΡΩΝ 

Έχοντας υπόψη: 

1. Την αναφορά του Δήμου Ροδόπολης με αριθ. 1590/ 
28.8.1995 με την οποία υποβλήθηκε η απόφαση του Δη¬ 
μοτικού Συμβουλίου αριθ. 76/1995, που αναφέρεται στην 
τροποποίηση και προσαρμογή του Οργανισμού Εσωτερι¬ 
κής Υπηρεσίας του Δήμου αυτού. 

2. Τις διατάζεις του άρθρου 12 του Ν. 1188/81 «περί 
κυρώσεως του Κώδικος, περί καταστάσεως προσωπικού 
οργανισμών τοπικής αυτοδιοικήσεως», όπως αντικατα- 
στάθηκε με τις διατάξεις του άρθρου 26 παρ. 1 Ν. 1832/ 
1989 και τις διατάξεις της παρ. 5 του άρθρου 8 του Ν. 
2307/1995. 

3. Τις διατάξεις των άρθρων 34 του Ν. 2190/1994 (ΦΕΚ 
28Α/3.3.1994) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων Διοίκησης», του 
Π.Δ. 37/Α/1987 και τις διατάξεις του Π.Δ. 22/1990. 

4. Την γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 και άρθρ. 8. Ν, 2307/95 αριθ. 
3/13/16.10.1995, τα υπόλοιπα στοιχεία του φακέλλου 
και την οικονομική κατάσταση του Δήμου. 

5. Τις αριθ. 53660/59/6.8.1986 και 75643/16., 1.1987 
διαταγές του ΥΠΕΣ. 

6. Την αριθ. 550/εγκ. 1/7.10,92 εγκύκλιο της Γραμμα¬ 
τείας του Υπουργικού Συμβουλίου «έλεγχος δαπανών που 
προκαλούν οι κανονιστικές διοικητικές πράξεις». 

7. Την αριθ. 572/15.2.1995 απόφαση του Περιφ. Δ/ 
ντής Σερρών «Παροχή εξουσίας υπογραφής με Εντολή 
Περιφ. Δ/ντή στους Προϊσταμένους της Διεύθυνσης Εσω¬ 
τερικών και των Τμημάτων αυτής. 

8. Το γεγονός ότι από τις διατάξεις αυτής της απόφασης 
δεν προκαλείται επιπλέον δαπάνη για το έτος 1995 στο 
προϋπολογισμό του οικείου ΟΤΑ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δήμου Ροδόπολης Σερρών, ο οποίος τροποποιήθηκε και 


προσαρμόσθηκε με την απόφαση του Δημοτικού Συμβου¬ 
λίου αριθ. 76/1995, ώστε αυτός να περιλαμβάνει την κα¬ 
τωτέρω υπηρεσιακή διάρθρωση: 

Τμήμα Διοικητικών Οικονομικών και Λοιπών Υπηρε¬ 
σιών. 

Κατηγορία ΔΕ. 

1. Κλάδος ΔΕΙ Διοικητικός 

Τρεις (3) θέσεις υπαλλήλων με διαβάθμιση Δ-Α 

2. Κλάδος ΔΕ29 οδηγών αυτοκινήτων 

Μία (1) θέση υπαλλήλου με διαβάθμιση Δ-Α 

Κατηγορία ΥΕ 

1. Κλάδος ΥΕ1 Κλητήρων - θυρωρών - Γενικών Καθη¬ 
κόντων 

Μία (1) θέση υπαλλήλου με διαβάθμιση Ε-Β 

2. Κλάδος ΥΕ16 Προσωπικό Καθαριότητας 

α) Μία (1) θέση υπαλλήλου υδρονομέα με διαβάθμιση 

Ε-Β 

β) Μία (1) θέση υπαλλήλου καταμετρητή υδρομέτρων 
με διαβάθμιση Ε-Β 

γ) Μία (1) θέση υπαλλήλου για τον καθορισμό των εσω¬ 
τερικών χώρων του Δημοτικού Καταστήματος με διαβάθ- 
μιση Ε-Β 

δ) Μία (1) θέση υπαλλήλου Προσωπικού Καθαριότητας 
(οδοκαθαριστών) με διαβόθμιση Ε-Β. 

Προϊστάμενος του Τμήματος Διοικητικών, Οικονομικών 
και λοιπών υπηρεσιών τοποθετείται υπάλληλος του Δήμου 
του Κλάδου ΔΕΙ Διοικητικού. 

Όλες οι υπηρεσίες του Δήμου διευθύνονται απά τον 
Δήμαρχο. 

Σέρρες, 20 Νοεμβρίου 1995 

Με εντολή Περ/κού Δ/ντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

-♦- 

Αριθ. 01/13933 (9) 

Σύσταση αμιγούς Κοινοτικής Επιχείρησης Αγροτικής Ανά¬ 
πτυξης Πορταριός Ν. Χαλκιδικής. 

Ο ΠΕΡΙΦ. Δ/ΝΤΗΣ Ν. ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του άρθρ. 260 του Δ.Κ.Κ. (Π.Δ. 323/ 
1989). 

2. Την αριθμ. 25027/9.4.1984 απόφαση του Υπ. Εσω¬ 
τερικών, που δημοσιεύθηκε στο ΦΕΚ 244/19.4.1984. 

3. Την αριθμ. 53/1995 απόφαση του Κοιν. Συμβουλίου 
Πορταριός 

4. Την από 25.10,95 έκθεση αξιολόγησης της οικονο¬ 
μοτεχνικής μελέτης της επιχείρησης από την επιτροπή 
που συγκροτήθηκε με την αριθμ. 01/10866/25.8.1995 
απόφαση του Περιφ/κοϋ Δ/ντή Χαλκιδικής, αποφασί¬ 
ζουμε: 

Συνιστάται στην Κοινότητα Πορταριός αμιγής Κοινοτική 
Επιχείρηση ως Ιδιο Νομικό Πρόσωπο ιδιωτικού δικαίου με 
την επωνυμία «Επιχείρηση Αγροτικής Ανάπτυξης Πορτα- 
ριάς, η Πορταριά», που διέπεται από τις διατάξεις των 
άρθρ. 260 και 267 του Π.Δ. 323/1989. 

Έδρα της Επιχείρησης είναι η Κοινότητα Πορταριός. 

Σκοπός της Επιχείρησης είναι η παροχή υπηρεσιών σχε¬ 
τικά με την αγροτική ανάπτυξη της Κοινότητας Πορταριός 
και γενικότερα με την οικονομική ανάπτυξη και αναβάθ- 

μίση του επιπέδου ζωής των κατοίκων της. 

Διοίκηση της Επιχείρησης. Η Επιχείρηση διοικεπαι από 
επταμελές Διοικητικό Συμβούλιο του οποίου η σύσταση 
είναι η εξής: 

Ορίζονται με απόφαση του Κοινοτικού Συμβουλίου. 

Ένας εκπρόσωπος του Αγροτικού Συνεταιρισμού Πορ- 
ταριός. 

Ένας δημότης της Κοινότητας με σχετική εμπειρία σε 
θέματα λειτουργίας Κοινοτικών Επιχειρήσων και αγροτι¬ 
κών θεμότων. 

Ένας εκπρόσωπος των εργαζομένων στην επιχείρηση, 
όταν αυτοί ανέλθουν σε είκοσι άτομα. 

Διάρκεια της Επιχείρησης: Η διάρκεια της επιχείρησης 
είναι πενήντα έτη από τη Δημοσίευση της απόφασής της 
Εφημερίδας της Κυβέρνησης. 

Πόροι της Επιχείρησης - Οικονομικά στοιχεία: Η Κοινό¬ 
τητα θα διαθέσει στην Επιχείρηση τοποσότων2,000.000 
δρχ. ως αρχικό κεφάλαιο, για το τρέχον έτος χωρίς άλλη 
οικονομική επιβάρυνση. 

Πόροι της Επιχείρησης είναι τα έσοδα απδ τις δραστη¬ 
ριότητες της επιχείρησης, οι πρόσοδοι από την περιουσία 
της δάνεια, κληρονομιές, εισφορές, δωρεές και λοιπές 
επιχορηγήσεις. 

Διάλυση της Επιχείρησης. Η Επιχείρηση διαλύεται: 

α) Με απόφαση του Κοινοτικού Συμβουλίου, με την 
απόλυτη πλειοψηφία των μελών του και απόφαση του Νο¬ 
μάρχη Χαλκιδικής, 

β) Όταν λήξει χωρίς να παραταθεί η διάρκεια της Επι¬ 
χείρησης. 

γ) Σε περίπτωση πτώχευσης της Επιχείρησης. 

Την διάλυση ακολουθεί η εκκαθάριση. Εκτός από την 
περίπτωση της πτώχευσης η εκκαθάριση γίνεται από εκ- 
καθαριστές που ορίζονται από το Κοινοτικό Συμβούλιο 
Πορταριάς. 

Από τις διατάξεις της απόφασης αυτής πρσκαλείται δα¬ 
πάνη σε βάρος του προϋπολογισμού της Κοινότητας 
ύψους 2.000.000 δρχ. για την οποία θα εγγράφει πίστωση 
στον προϋπολογισμό του τρέχοντος έτους (1995) και συ¬ 
γκεκριμένα στον κωδικό 2/212.9. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Πολύγυρος, 14 Νοεμβρίου 1995 

Ο ΠΕΡ1Φ/ΚΟΣ Δ/ΝΤΗΣ 
ΘΕΟΔΩΡΟΣ Κ. ΚΑΚΚΑΒΑΣ 

-+- 

Αριθ. οικ. 01/14697 (10) 

Σύσταση αμιγούς Κοινοτικής Επιχείρησης «Τουριστικής 

Ανάπτυξης και κατασκευών» Σάρτης Ν. Χαλκιδικής. 

Ο ΠΕΡΙΦ. Δ/ΝΤΗΣ Ν. ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του άρθρ. 260 του Δ.Κ.Κ. (Π.Δ. 323/ 
1989). 

2. Την αριθμ. 25027/9.4.1984 απόφαση του Υπ. Εσω¬ 
τερικών, που δημοσιεύθηκε στο ΦΕΚ 244/19.4.1984, 

3. Την αριθμ. 68/1995 απόφαση του Κοίν. Συμβουλίου 
Σάρτης 

4. Την από 1.11.95 έκθεση αξιολόγησης της οικονομο¬ 
τεχνικής μελέτης της επιχείρησης από την επιτροπή που 
συγκροτήθηκε με την αριθμ. 01 / 1 1819/21.9.1995 από¬ 


φαση του Περιφ/κού Δ/ντή Χαλκιδικής. 

5. Τις δ/ξεις του Ν. 2240/94 και άρθρ. 14§5 του Ν. 
2273/94, αποφασίζουμε: 

Συνιστάται στην Κοινότητα Σάρτης αμιγής Κοινοτική 
Επιχείρηση με την επωνυμία «Κοινοτική Επιχείρηση Του¬ 
ριστικής Ανάπτυξης και κατασκευών Σάρτης» (ΚΕΟΚΑ) ως 
Ιδιο Νομικό πρόσωπο ιδιωτικού δικαίου το οποίο διέπεται 
από τις δ/ξεις των άρθρ, 260 έως 267 και 270, 274 και 
287 του Δ.Κ.Κ. (Π. Δ/τος 323/89). 

2. Σκοπός της επιχείρησης είναι η συμβολή στην γενικό¬ 
τερη αναπτυξιακή διαδικασία της περιοχής της Κοινότη¬ 
τας και της ευρύτερης περιοχής. Η παροχή κοινωνικών και 
άλλων υπηρεσιών σε δημότες ή κατοίκους και επισκέπτες 
της Σάρτης. 

Η πραγματοποίηση εσόδων από τους τομείς εκμετάλ¬ 
λευσης αργούντος κεφαλαίου φυσικών πόρων. 

Τις ενέργειες για την βελτίωση των υποδομών της εμ¬ 
φάνισης της συμπεριφοράς του συνόλου του φυσικού και 
ανθρώπινου δυναμικού. 

Την στήριξη και προώθηση ενεργειών ανάπτυξης ποιο¬ 
τικού τουρισμού και την ίδρυση και λειτουργία μικρών μο¬ 
νάδων παροχής υπηρεσιών κ.λπ. που θα επανεπενδύονται 
στην περιοχή για την αναβάθμισή της και την βελτίωση της 
ποιότητας ζωής. 

3. Η Επιχείρηση διοικείται από πενταμελές Διοικητικά 
Συμβούλιο που τα μέλη του ορίζονται από το Κ.Σ. ήτοι: 

Τέσσερις {4} αιρετοί εκπρόσωποι του Κοινοτικού Συμ¬ 
βουλίου Σάρτης. 

Έναν (1) δημότη της Κοινότητας Σάρτης με πείρα ή 
γνώσεις στο αντικείμενο της επιχείρησης. 

4. Η διάρκεια της επιχείρησης είναι πενήντα (50) χρόνια 
από τη δημοσίευση της κατά τό Νόμο απόφοσης του Πε- 
ριφ/κού Δ/ντή Χαλκιδικής στην Εφημερίδα της Κυβέρνη¬ 
σης. 

5. Έδρα της επιχείρησης είναι η Κοινότητα Σάρτης Νο¬ 
μού Χαλκιδικής. 

6. Η Κοινότητα Σάρτης διαθέτει στην επιχείρηση χρημα¬ 
τικό ποσό 2.000.000 δρχ. ως αρχικό κεφάλαιο. 

7. Πόροι της επιχείρησης είναι τα έσοδα από την πα¬ 
ροχή των κοινωνικών - τουριστικών - κατασκευαστικών 
υπηρεσιών και γενικά από την ΰσκηοη της δραστηριότη- 
τάς της, οι πρόσοδοι από την περιουσίας της, δάνεια, κλη¬ 
ρονομιές, εισφορές δωρεές και λοιπές επιχορηγήσεις. 

8. Η Επιχείρηση διαλύεται: α) με την απόφαση του Κοι¬ 
νοτικού Συμβουλίου Σάρτης, με την απόλυτη πλειοψηφία 
των μελών της και απόφαση του Υπουργού Εσωτερικών, 
β) Όταν λήξει χωρίς να παραταθεί η διάρκεια της Επιχεί¬ 
ρησης και γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Κοινοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις εισπράτονται οι απαιτήσεις, ρευστοποιεί- 
ται η περιουσία και πληρώνονται τα χρέη της Επιχείρη¬ 
σης. 

Το υπόλοιπο περιέρχεται στην Κοινότητα. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπονται απ’ τις 
σχετικές δ/ξεις του Π .Δ. 323/89 (Δ.Κ.Κ.) και με την αριθμ. 
25027/9.4.84 απόφαση του Υπουργού Εσωτερικών που 
δημοσιεύθηκε στο 244/19.4.1984 ΦΕΚ Τεύχος Β . 

10. Από τις δ/ξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
ύψους 2.000.000 δρχ. για το έτος 1995. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Πολύγυρος, 14 Νοεμβρίου 1995 

Ο Περιφερειακός Διευθυντής 
ΘΕΟΔΩΡΟΣ Κ. ΚΑΚΚΑΒΑΣ 

- ¥ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη Δ10/Α/45317/2967/26.10.95 απόφαση Υπουρ¬ 
γού Μεταφορών και Επικοινωνιών που δημοσιεύθηκε στο 
ΦΕΚ 917/7.11.95 (τ.Β'), γίνονται οι εξής διορθώσεις 
σφαλμάτων: 

α) Στη σελ. 12074, στην παρ. 3 του σκεπτικού, η λέξη 
«τροποποιήθηκε», να αντικαθίσταται με τη λέξη «προστέ¬ 
θηκε». 

β) Στη σελ. 12074, στην παρ. 1 της απόφασης, να δια¬ 
γράφεται η λέξη «Μοναστηριού» και προστίθεται η φράση: 
«Πεταλιδίου, σε Τηλεπικοινωνιακό Σταθμό Μοναστη¬ 
ριού». 


Ση Δ10/Α/46145/3036/2.11.95 απόφαση του Υπουρ¬ 
γού Μεταφορών και Επικοινωνιών, πόυ δημοσιεύθηκε στο 
ΦΕΚ 918/8.11.95 (τ.Β’) γίνονται οι εξής διορθώσεις 
σφαλμάτων: 

α) Στη σελ. 12087, στην παρ. 1 του σκεπτικού, η λέξη 
«τροποποιήθηκε», αντικαθίσταται με τη λέξη «προστέ¬ 
θηκε». 

β) Στη σελ. 12087, στην παρ. 1 της απόφασης, προστί¬ 
θεται η λέξη «χορήγησης» μετά τη λέξη «αρμοδιότητα». 

(Από το Υπουργείο Μεταφορών και Επικοινωνιών) 


Στο ΦΕΚ 901/1.11.95 (τεύχος Β’) (σελίδα 11429), όπου 
δημοσιεύθηκε η 213.7/77907 απόφαση για τα τιμολό¬ 
για των Τηλεφ. Καταλόγων, στον πρόλογο παραγ. 1γ 
παραλείφθηκε, εκ παραδρομής, η λέξη μετά. 

Ως εκ τούτου η ορθή διατύπωση της ως άνω παραγρά¬ 
φου είναι οι εξής: 

«Το αναφερόμενο στον Πίνακα 7 (Ονομαστικών Τηλε¬ 
φωνικών Καταλόγων) για τους Τηλεφωνικούς Καταλό¬ 
γους πουθαεκδοθούν μετά τοΦεβρουάριο του 1996». 

(Από τον ΟΤΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








